创作必备|《琴心聯語》一、
虛窗得月閑沽酒，琴室有蘭漫改詩。
二、
千山鱗甲松風勁，一曲陽春曲韻清。
三、
壁上龍蛇飛動，席間雲水徘徊。
四、
妙語清揚頗有疏狂逸趣，
朱弦震動深含瀟灑閑情。
五、
曡鼓城煙諸葛七弦退司馬，
高山流水伯牙一曲識子期。
六、
月出東山一澗竹雪看鳥跡，
星浮闊野千山梅影聼琴音。
七、
月出波光無細浪，琴弄泉聲有餘情。
八、
往來迎風醉，歸去枕琴眠。
九、
松生千仞長煙十里，鶴唳九臯皓月一空。
十、
撫琴藏雅韻，踏雪助閑情。
十一、
鋪毫成海霧，彈指落泉聲。
十二、
青松回望蘓子高歌赤壁，
戰馬仰聼武侯按弦空城。
十三、
雲閒笑語夢萬裏，竹裏琴聲醉一囘。
十四、
嚼徵含宮霓裳未了，泛商流羽雪月同暉。
十五、
雨晴雲夢龍須半翦，風裊月明鳳翼初成。
十六、
微波翠柳青空白鷺，竹塢松窗綠影琴聲。
十七、
玉宵東望龍攀鳳擧，八表神遊雲駕風從。
十八、
蘓軾詩書和山谷，伯牙流水動子期。
十九、
昨日山中琴洞會依稀夢裏，
今宵池上蟠桃席咫尺雲閒。
二十、
縱橫筆落龍蛇婉轉，飄蕩弦鳴雲水徘徊。
二十一、
深深淺淺萬裏風煙成圖畫，
疏疏淡淡一溪霜月入冰弦。
二十二、
細觀陶盞煮香雪，慢品冰弦聼落泉。